Kecskemét Megyei Jogú Város Önkormányzata Közgyűlése

56/2020. (VII. 2.) határozata 5. melléklete

***Kecskemét Megyei Jogú Város Önkormányzata Közgyűlése***

***(6000 Kecskemét, Kossuth tér 1.)***

***56/2020. (VII. 2.) határozata alapján***

***Kecskemét Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásáról szóló 19/2013. (VI. 27.) önkormányzati rendelete (a továbbiakban: Vagyonrendelet) 24. § (1) bekezdés a) pont ad) alpontja szerint***

**nyilvános, többfordulós pályázatot ír ki**

a Felsőszéktó városrészben, az Egyetértés utca - Széktó utca térségébentalálható kecskeméti 22125/4 hrsz-ú ingatlanból telekalakítással kialakítható cca. 1260 m2 alapterületű ingatlan értékesítése érdekében.

**A kecskeméti 22125/4 hrsz-ú ingatlanból telekalakítással kialakítható cca. 1260 m2 alapterületű ingatlan** **minimális értékesítési ára bruttó 29.269,- Ft/ m2.**

A pályázat tárgyát képező, kecskeméti 22125/4 hrsz-ú ingatlanból telekalakítással kialakítható cca. 1260 m2 alapterületű ingatlan (a továbbiakban: ingatlan) Kecskemét Megyei Jogú Város Önkormányzata Közgyűlésének Kecskemét Megyei Jogú Város Helyi Építési Szabályzatáról szóló 33/2015. (XII. 17.) önkormányzati rendelete (a továbbiakban: HÉSZ) mellékletét képező Településrendezési Terv (a továbbiakban: Településrendezési Terv) szerint „Vt-0143” településközponti vegyes terület besorolású, kialakult, szabadon álló beépítési módú, ahol a legnagyobb beépíthetőség mértéke 40 %, az elhelyezhető megengedett legmagasabb építménymagasság 6 méter.

Az ingatlan jelenleg közterület-leadással nem érintett, azonban a kiíró felhívja a pályázók figyelmét arra, hogy az ingatlan északi részén található, a valóságban az Egyetértés utca aszfalt burkolatával érintett hozzávetőlegesen 8 m2 nagyságú területrész a Településrendezési Terv 2021. évben esedékes felülvizsgálatát követően tervezetten közlekedési célú rendeltetéssel fog bírni, így kötelező szabályozással lesz érintett.

Az ingatlan hasznosításának, beépítésének részletes szabályairól, előírásairól Kecskemét Megyei Jogú Város Polgármesteri Hivatal Várostervezési Osztálya (Kecskemét, Kossuth tér 1.) ad részletes és bővebb felvilágosítást.

A nemzeti vagyonról szóló 2011. évi CXCVI. törvény (a továbbiakban: Nvtv.) 14. § (2) és (5) bekezdésében foglaltak értelmében a helyi önkormányzat tulajdonában lévő ingatlan értékesítése esetén – a (3) – (4) bekezdésben foglalt kivétellel- az államot minden más jogosultat megelőző elővásárlási jog illeti meg. Az Nvtv. 14. § (5) bekezdése értelmében az elővásárlási jog gyakorlására külön törvényben meghatározott szerv – amennyiben törvény a nyilatkozattételi határidőre vonatkozóan eltérően nem rendelkezik – az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő kézbesítésétől számított 35 napon belül nyilatkozik, hogy kíván-e élni az elővásárlási jogával az állam nevében. Az adásvételi szerződés érvényességi feltétele az elővásárlási jog gyakorlójának nemleges nyilatkozata, vagy a 35 napos nyilatkozattételi határidő eredménytelen letelte.

Pályázatot nyújthat be **természetes személy** **és az Nvtv. 3. § (1) bekezdés 1. pontja szerinti átlátható szervezet** (a továbbiakban együtt: pályázó).

**Az ajánlat benyújtásának helye, ideje, módja:**

Az ajánlatok benyújtásának helye:

Kecskemét Megyei Jogú Város Polgármesteri Hivatala (6000 Kecskemét, Kossuth tér 1.), Nagytemplom felőli ügyfélszolgálati iroda (volt Tourinform Iroda).

Az ajánlatok benyújtásának ideje:

Az ajánlatokat legkésőbb **2020. augusztus 10. napján 11 óráig**kell benyújtani.

Az ajánlatok benyújtásának módja:

Az ajánlatokat érvényesen benyújtani kizárólag személyesen, zárt borítékban **„****Kecskemét, 22125/4 hrsz-ú ingatlanból telekalakítással kialakítható ingatlan” jeligével** lehet. A borítékon fel kell tüntetni az ajánlattevő nevét, címét.

A pályázat kiírója a hiánypótlásra lehetőséget biztosít.

**Az ajánlatokat 1 eredeti és 2 másolati példányban kell benyújtani. Az ajánlat eredeti példányát olyan módon kell összefűzni, hogy ahhoz iratot sérülésmentesen hozzá ne lehessen csatolni, vagy abból eltávolítani.**

A pályázóknak ajánlatuk benyújtásával egyidejűleg **2.000.000,- Ft** összegű óvadékot kell megfizetniük az önkormányzat OTP Bank Nyrt-nél vezetett 11732002-15337544 számú bankszámlájára, mely az adásvételi szerződésben foglalóként kerül kikötésre.

Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe.

A nyertes pályázóval (pályázókkal) az ajánlati kötöttség időtartamán belül **az önkormányzat** **adásvételi szerződést köt.**

Az ajánlati kötöttség minimális időtartama: az ajánlatok bontását követő 90 nap.

**Az ajánlatnak tartalmaznia kell:**

* A pályázó szerződéskötéshez szükséges azonosító adatait:

1. természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét,
2. átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,
3. jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyzett adatairól vagy annak hitelesített másolatát, valamint képviselőjének aláírási címpéldányát vagy aláírás mintáját vagy azok hitelesített másolatát;

* Átlátható szervezet esetén cégszerűen aláírt okiratba foglalt nyilatkozatot az Nvtv. 3. § (2) bekezdése szerint az (1) bekezdés 1. pont *b)* vagy *c)* alpontjában foglalt feltételeknek való megfelelésről;
* A pályázó árajánlatát;
* A pályázó nyilatkozatát arra vonatkozóan, hogy az ajánlatok bontását követő 90. napig ajánlati kötöttséget vállal;
* A pályázó nyilatkozatát arról, hogy a pályázati feltételeket elfogadja;
* A pályázó hasznosításra vonatkozó elképzelését;
* Az óvadék megfizetését igazoló pénzintézeti bizonylat másolatát;
* A pályázó nyilatkozatát arról, hogy kötelezettséget vállal arra, hogy a jelen pályázati kiírásban foglalt cca. 1260 m2 alapterülethez képest a véglegessé vált telekalakítási engedélyben rögzítésre kerülő alapterület esetleges eltérése esetén -5 és +5 % térmérték eltérésig megvásárolja a kialakuló ingatlant;
* A pályázó nyilatkozatát arról, hogy a személyes adatai kezeléséhez a pályázat elbírálásához szükséges mértékben hozzájárul.

A Vagyonrendelet 24. § (4) bekezdése szerint többfordulós pályázat esetén az első fordulóban érvényes írásbeli ajánlatot benyújtó pályázókat tárgyalásra kell meghívni a második, és szükség szerint a tárgyalások eredményétől függően versenyben maradtakat a további fordulókra. A pályázók a tárgyalások során ajánlatukat csak az önkormányzat számára kedvezőbb feltételekkel módosíthatják, és a pályázat elbírálására a tárgyalások befejezésével kerül sor.

A Vagyonrendelet 24. § (4) bekezdése szerint többfordulós pályázat esetén az első fordulóban érvényes írásbeli ajánlatot benyújtó pályázókat tárgyalásra kell meghívni a második, és szükség szerint a tárgyalások eredményétől függően versenyben maradtakat a további fordulókra. A pályázók a tárgyalások során ajánlatukat csak az önkormányzat számára kedvezőbb feltételekkel módosíthatják, és a pályázat elbírálására a tárgyalások befejezésével kerül sor.

**A pályázat eredménytelenné nyilvánítása:**

A kiíró a Vagyonrendelet 28. § (2) bekezdése szerint fenntartja a jogot a pályázat indokolás nélküli eredménytelenné nyilvánítására.

**Az ajánlatok felbontásának helye, ideje, módja:**

Az ajánlatok felbontásának helye:

Kecskemét Megyei Jogú Város Polgármesteri Hivatala (6000 Kecskemét, Kossuth tér 1.), Nagytemplom felőli ügyfélszolgálati iroda (volt Tourinform Iroda).

Az ajánlatok felbontásának ideje:

A pályázatok bontására **2020. augusztus 10. napján 11 óra 10 perckor** kerül sor.

Az ajánlatok felbontásának módja:

Az ajánlatok bontása nyilvános, amelyre a pályázókat a kiíró ezúton hívja meg.

**A pályázat és az ajánlatok elbírálása:**

Az elbírálás ideje:

A pályázat elbírálására Kecskemét Megyei Jogú Város Közgyűlése az ajánlati kötöttség időtartamán belüli – 90 nap – rendes ülésén kerül sor.

Az elbírálásra jogosult:

A pályázat eredményességéről, vagy eredménytelenségéről, a benyújtott ajánlatok érvényességéről, az ajánlatok sorrendjéről, elbírálásáról Kecskemét Megyei Jogú Város KözgyűléseVárosstratégiai és Pénzügyi Bizottság véleményének figyelembevételével Kecskemét Megyei Jogú Város Közgyűlése dönt.

A közgyűlés az Nvtv. 11. § (16) bekezdésében foglaltak figyelembevételével a benyújtott ajánlatokat az összességében legelőnyösebb ajánlat szempontja szerint értékeli a szolgáltatás és ellenszolgáltatás értékarányosságára tekintettel.

**Az eredményhirdetés módja:**

A pályázókat a döntést követően írásban értesítjük az elbírálás eredményéről.

**A szerződés megkötésének helye és időpontja:**

A szerződéskötés helye:

Kecskemét Megyei Jogú Város Polgármesteri Hivatala (6000 Kecskemét, Kossuth tér 1.), Nagytemplom felőli ügyfélszolgálati iroda (volt Tourinform Iroda).

A szerződéskötés időpontja:

A nyertes pályázót az elbírálásról szóló levélben tájékoztatjuk az adásvételi szerződés megkötésének időpontjáról.

A jelen pályázati felhívásban nem szabályozott kérdésekben az Nvtv-ben, valamint a Vagyonrendeletben foglaltak irányadóak.

**Melléklet:**

térképvázlat